作者：曹稆孙
词牌/韵律：贺新郎

paragraphs: 极目天如画。
水花中、涌出莲宫，翠楹碧瓦。
胜景中川金焦似，勒石□□□□。
尚隔浦、风烟不跨。
妖蜃自降真歇手，涨平沙、妙补乾坤罅。
双寺合，万僧夏。
东西塔影龙分挂。
夜无云、点点一天，星斗相射。
七十二滩声到海，括橹瓯帆上下。
泣不为、琵琶声哑。
故寝荒凉成一梦，问来鸥、去鹭无知者。
烟树湿，怒涛打。